Raport ştiinţific asupra proiectului PCE-2012-4-0594: etapa unică 2013 (2.09.2013-13.12.2013) și etapa unică 2014 (14.12.2013-15.12.2014)

Antropologie Socială și Culturală, Corina Doboș și Mihai Burcea au susținut pe 21.11.2014 prezentarea „Sex, ethnic and regional distribution – the membership of the Romanian Communist Party during its underground years, partial results”, în cadrul panelului P22, Working with Life-Course Theory, Biographies, Life- and Family Stories. Prezentarea care discută rezultatele obținute prin interogarea după 4 criterii a 200 de fișe din baza de date a proiectului. Aceste rezultate parțiale prezentate la conferință au fost atașate pe siteul proiectului, secțiunea Rezultate/Sex, ethnic and regional distribution –partial results (conferință, 21.11.2014).

## Publicații

### 2.5 Comuniştii înainte de comunism. Procese şi condamnări ale ilegaliştilor din România, Adrian Cioroianu (editor), Editura Universității din București, 2014 (ISBN 978-606-16-0520-0).

Volumul în format A5 însumează 420 de pagini, și reunește șase capitole dedicate proceselor Anei Pauker (Dumitru Lăcătușu, Procesul Anei Pauker de la Bucureşti şi Craiova (27 februarie 1936 şi 5 iunie - 7 iulie 1936), lui Petre Constantinescu – Iaşi (Adrian Cioroianu, Un stalinist de catifea: profesorul Petre Constantinescu-Iaşi – militant pro-comunist, abonat la trenurile europene, inculpat într-un proces politic, propagandist al guvernului Petru Groza şi pensionar al lui Nicolae Ceauşescu), lui Nicolae Ceauşescu (Cristina Diac, O cotitură a destinului. Procesul lui Nicolae Ceaușescu din 1936), lui Vasile Luca (Liviu Pleşa, Vasile Luca în anii ilegalităţii), lui Gheorghe Gheorghiu-Dej (Elis Neagoe- Pleşa, Gheorghe Gheorghiu-Dej şi “procesul ceferiştilor” (1933-1934) și lui Petre Gheorghe (Mihai Burcea, Judecarea comuniştilor în timpul războiului. Procesul lui Petre Gheorghe). În primele luni ale anului 2015 vom organiza lansarea-dezbatere a acestui volum, iar peste 200 de exemplare ale cărții vor fi distribuite gratuit la evenimentele ce vor fi organizate în cadrul proiectului în 2015-2016.

### 2.6. D. Lăcătușu, „Convenient Truths: Representations of the Communist Illegalists in the Romanian Historiography in Post-Communism”, articol ce tratează istoriografia postdecembristă dedicată perioadei ilegaliste a PCR, a fost publicat în revista Brukenthalia, vol.4, 2014, supliment al revistei Brukenthal. Acta Musei, revistă indexată BDI) - articol redactat pe baza raportului istoriografic din 2013. 2.7. Mihai Burcea, „Recuperarea memoriei interbrigadiştilor şi maquisarzilor români. Sudiu de caz – Ion Calin. II”. Articolul tratează participarea ilegaliștilor la războiul civil spaniol și a fost publicat în revista Analele Universității din București. Seria Științe Politice vol. 15, 2013, nr.2, revistă indexată BDI). Textul a fost trimis în decembrie 2013, dar revista a apărut decalat, nr.2/2013 a apărut în martie 2014, iar dintr-o regretebilă greșeală e redacției acknowledgementul pe proiect, a fost omis, deși autorul îl menționase, după cum este menționat în adeverința dată de redactorul-șef al revistei, atașată articolului.

2.8. Mihai Burcea, „Constantin Istrate: biografia atipică a unui torționar în România comunistă”, revista Archiva Moldaviae, vol. VI, 2014, pp. 315-340 (revistă BDI) are ca subiect recrutarea în sistemul carceral comunist în primul deceniu postbelic al cadrelor provenind dintr-un mediu social defavorizat, apropiat mișcării muncitorești.